cyanic-selkie/wikianc huggingface dataset:
Λίντα Άλμα
Η σχέση της με τον Κατράκη
Η Άλμα θα ταυτιζόταν μαζί του και θα έφτανε η στιγμή που θα συμμεριζόταν και τις αριστερές πολιτικές του πεποιθήσεις, για τις οποίες, όπως είναι γνωστό, ο Κατράκης είχε «ταλαιπωρηθεί» ιδιαίτερα. «''Συμμεριζόμουν ό,τι κι αν έκανε, γιατί ήξερα ότι δεν το έκανε από υστεροβουλία. Ήταν ένας ιδεολόγος''...», έλεγε εκείνη για τον σύντροφό της.
Με προσωπικό κόπο η ίδια μετά τον θάνατό του οργάνωσε το αρχείο του. Μία από τις τελευταίες της έγνοιες ήταν μάλιστα η αξιοποίηση όλου αυτού του θεατρικού υλικού που άφησε ο Μάνος Κατράκης (σκηνικά, κοστούμια, αφίσες, μαγνητοταινίες κι άλλα αντικείμενα από τις θεατρικές του παραστάσεις). Κοντά της μέχρι το τέλος η αδερφή της, Ιώ Θεοφίλου και ο ανιψιός της Δημήτρης Θεοφίλου, ιδιοκτήτης του ξενοδοχείου «Στάδιον», όπου και έμενε η Λίντα Άλμα. Απεβίωσε ξεχασμένη τον Αύγουστο του 1999. Κηδεύτηκε στον ίδιο τάφο με τον Κατράκη, στο Α΄ Νεκροταφείο Αθηνών.
Εξωτερικοί σύνδεσμοι
Κατηγορία:Έλληνες χορευτές Κατηγορία:Έλληνες χορογράφοι Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου
Πάμπλο Γκαρσία
Ο Πάμπλο Γκαρσία (Ισπανικά: Pablo Gabriel García Pérez) (11 Μαΐου 1977, Πάντο) είναι Ουρουγουανός πρώην ποδοσφαιριστής και νυν προπονητής ποδοσφαίρου. Σήμερα είναι προπονητής του Πανσερραϊκού.
Σταδιοδρομία ως ποδοσφαιριστής
Ο Γκαρσία ξεκίνησε τη σταδιοδρομία του από τη Μοντεβιδέο Γουόντερερς. Την επόμενη περίοδο αγωνίστηκε στην Πενιαρόλ και μετά από έξι μήνες μεταγράφηκε στην Ατλέτικο Μαδρίτης.
Μετά από δύο καλές περιόδους μετακόμισε στην Ιταλία και τη Μίλαν από την οποία, μετά από μόλις πέντε εμφανίσεις στο Καμπιονάτο και έντεκα συνολικά, δόθηκε δανεικός στη Βενέτσια κάνοντας αρκετά καλές εμφανίσεις, παρά τον υποβιβασμό της ομάδας στη δεύτερη κατηγορία.
Την επόμενη περίοδο επέστρεψε στην Ισπανία και την Κλαμπ Ατλέτικο Οσασούνα. Εκεί έμεινε τρεις περιόδους και οι καλές, αν και πολλές φορές σκληρές και αντιαθλητικές εμφανίσεις του με την ομάδα, προσέλκυσαν το ενδιαφέρον της Ρεάλ Μαδρίτης με την οποία σύναψε τριετές συμβόλαιο με τον Ουρουγουανό αμυντικό μέσο το καλοκαίρι του 2005. Την πρώτη του περίοδο έκανε 25 εμφανίσεις με τη Ρεάλ που τερμάτισε δεύτερη στο Πρωτάθλημα.
Την επόμενη περίοδο ο νέος προπονητής της Ρεάλ Μαδρίτης, Ιταλός Φάμπιο Καπέλλο τον έστειλε δανεικό στη Θέλτα Βίγο, όπου είχε μια άτυχη σεζόν, αφού ήταν τραυματίας το μεγαλύτερο διάστημα. Η επόμενη χρονιά τον βρίσκει δανεικό στη νεοφώτιστη στην Α΄ Εθνική Ισπανίας Ρεάλ Μούρθια, που δεν καταφέρνει να γλιτώσει τον υποβιβασμό.
Με το τέλος του συμβολαίου του το καλοκαίρι του 2008 ο Γκαρσία υπογράφει συμβόλαιο με τον ΠΑΟΚ Θεσσαλονίκης και γρήγορα έγινε ο αγαπημένος παίκτης των φανατικών οπαδών της ομάδας.
Στις αρχές του 2014 υπέγραψε συμβόλαιο με την ομάδα της Ξάνθης.
Ως διεθνής
Ο Γκαρσία έκανε την πρώτη επίσημη εμφάνιση με την φανέλα της Ουρουγουάης στις 13 Δεκεμβρίου 1997 σε ένα παιχνίδι εναντίον των Ηνωμένων Αραβικών Εμιράτων. Έγινε γρήγορα μέλος την ομάδας και συμμετείχε στο Κόπα Αμέρικα το 1999. Συμμετείχε επίσης με την εθνική ομάδα της χώρας του και στο Παγκόσμιο Κύπελλο Ποδοσφαίρου 2002.
Σταδιοδρομία ως προπονητής
Ο Πάμπλο Γκαρσία ξεκίνησε τη προπονητική του καριέρα ως προπονητής των τμημάτων υποδομής του Π.Α.Ο.Κ.. Πρώτη του ομάδα ήταν η Κ17 του Π.Α.Ο.Κ. με την οποία κέρδισε και το πρωτάθλημα τη σεζόν 2015-16. Την αμέσως επόμενη σεζόν, πήρε «προαγωγή» αναλαμβάνοντας ως πρώτος προπονητής της ομάδας Κ19 του Π.Α.Ο.Κ. . Το πέρασμα του ήταν απολύτως πετυχημένο και εκεί καθώς σε τέσσερις σεζόν κέρδισε 3 πρωταθλήματα. Μάλιστα, τις χρονιές 2018-19 και 2019-20, η κ19 του Π.Α.Ο.Κ. κατέκτησε αήττητη το πρωτάθλημα.
Ο Πάμπλο Γκαρσία, πιστός στρατιώτης του Π.Α.Ο.Κ., περίμενε την ευκαιρία του. Στις 30 Οκτωβρίου 2020, προωθήθηκε από προπονητής των ακαδημιών σε προπονητής της πρώτης ομάδα του ΠΑΟΚ, ύστερα από την αποχώρηση του Άμπελ Φερέιρα. Με τον νέο προπονητή και τη λαϊκή αποδοχή που τον συνόδευε, η ομάδα τελείωσε τη χρονιά επιτυχημένα, καταφέρνοντας να τερματίσει 2η μετά τη διαδικασία των play offs. Στο Κύπελλο, οδήγησε τον Π.Α.Ο.Κ. στον μεγάλο τελικό αποκλείοντας στους ημιτελικούς την ομάδα της Α.Ε.Κ.. Εκεί, συνάντησε την ομάδα του Ολυμπιακού η οποία προηγουμένως είχε πανηγυρίσει την κατάκτηση του πρωταθλήματος.
Στις 22 Μαΐου 2021 κατέκτησε το πρώτο του κύπελλο ως προπονητής του ΠΑΟΚ, με νίκη 1-2 επί του Ολυμπιακού στο ΟΑΚΑ. Τα γκολ για την ομάδα της Θεσσαλονίκης πέτυχαν ο εμβληματικός αρχηγός Αντελίνο Βιερίνια και ο Τσέχος επιθετικός Μίκαελ Κρμέντσικ ενώ για τον Ολυμπιακό σκόραρε ο Εμβιλά. Η νίκη πανηγυρίστηκε όλο το βράδυ στη Θεσσαλονίκη και η υποδοχή των νικητών ήταν μαζική. Αυτό ήταν το 8ο κύπελλο στην ιστορία του Π.Α.Ο.Κ. και το 4ο σε μια πενταετία. Παράλληλα, αυτός ήταν και ο 11ος τίτλος συνολικά στην ιστορία του συλλόγου. Ήταν η δεύτερη φορά που ο Π.Α.Ο.Κ. κέρδισε τον Ολυμπιακό σε τελικό κυπέλλου.
Λίγες μέρες μετά τη κατάκτηση του Κυπέλλου το μέλλον του Πάμπλο Γκαρσία ήταν αβέβαιο. Στις 26 Μάϊου 2021 είχε συνάντηση με τον πρόεδρο του Π.Α.Ο.Κ. Ιβάν Σαββίδη. Εκεί, αποφασίστηκε να μην συνεχιστεί η συνεργασία του Γκαρσία με τον Π.Α.Ο.Κ. κάτι που δημιούργησε πλήθος αντιδράσεων ανάμεσα στους οπαδούς του Π.Α.Ο.Κ. . Νέος προπονητής του Π.Α.Ο.Κ. ανακοινώθηκε ο Ραζβάν Λουτσέσκου, παλιός γνώριμος της ομάδας, ο οποίος στη πρώτη του θητεία είχε κατακτήσει τρείς τίτλους, ανάμεσα σε αυτούς και ένα νταμπλ τη χρονιά 2018-19.
Φωτογραφίες
Κατηγορία:Ουρουγουανοί ποδοσφαιριστές Κατηγορία:Ουρουγουανοί ισπανικής καταγωγής Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ουρουγουάης Κατηγορία:Ποδοσφαιριστές Κυπέλλου Συνομοσπονδιών FIFA 1997 Κατηγορία:Ποδοσφαιριστές Κόπα Αμέρικα 1999 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Κόπα Αμέρικα 2007 Κατηγορία:Ποδοσφαιριστές Μοντεβιδέο Γουόντερερς ΦΚ Κατηγορία:Ποδοσφαιριστές Πριμέρα Ντιβιζιόν Ουρουγουάης Κατηγορία:Ποδοσφαιριστές Ατλέτικο Μαδρίτης Β Κατηγορία:Ποδοσφαιριστές Σεγούντα Ντιβιζιόν Κατηγορία:Ουρουγουανοί ποδοσφαιριστές στο εξωτερικό Κατηγορία:Ποδοσφαιριστές Κλουμπ Ατλέτικο Πενιαρόλ Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Σέριε Α Κατηγορία:Ποδοσφαιριστές ΦΒΚ Ουνιόνε Βενέτσια Κατηγορία:Ποδοσφαιριστές ΚΑ Οσασούνα Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Θέλτα Βίγο Κατηγορία:Ποδοσφαιριστές Ρεάλ Μούρθια Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Α.Ο. Ξάνθη Κατηγορία:Ουρουγουανοί προπονητές ποδοσφαίρου Κατηγορία:Προπονητές ποδοσφαίρου ΠΑΟΚ Κατηγορία:Προπονητές ποδοσφαίρου Πανσερραϊκού
Καραμπουλάκ (Κιζί)
Παραπομπές
Κατηγορία:Κατοικημένες περιοχές στην Επαρχία Χίζι
Αλλάχ
Με το αραβικό όνομα Αλλάχ (αραβ. الله, Allāh) οι μουσουλμάνοι κάθε εθνικότητας, αλλά και οι χριστιανοί αραβόφωνοι, αναφέρονται στον ένα και μοναδικό Θεό του κόσμου.
Politique étrangère
Η επιθεώρηση Politique étrangère ( Εξωτερική Πολιτική ) είναι το πιο παλιό γαλλικό περιοδικό αφιερωμένο στη μελέτη των Διεθνών Σχέσεων. Δημιουργήθηκε από το Κέντρο Σπουδών Εξωτερικής Πολιτικής  το 1936 και επανακυκλοφόρησε από το Γαλλικό Ινστιτούτο Διεθνών Σχέσεων (Institut français des relations internationales,  Ifri)  κατά την ίδρυσή του, το 1979.
Ανοιχτό σε θέματα παγκοσμίου ενδιαφέροντος, αποτελεί το πρώτο διακινητή γαλλικών αναλύσεων που απευθύνονται στο εξωτερικό.
Η επιθεώρηση αφιερώνει μεγάλο μέρος της στις σύγχρονες γαλλικές  και ξένες  δημοσιεύσεις με αντικείμενο τις διεθνείς σχέσεις.
Αλλάχ
Προϊσλαμική περίοδος
Η διακήρυξη της μοναδικότητας του Θεού
Καταγράφεται ότι οι ειδωλολάτρες είπαν στον Προφήτη:
Politique étrangère
Εξωτερικοί σύνδεσμοι
Κατηγορία:Επιστημονικά περιοδικά Κατηγορία:Διπλωματία Κατηγορία:Περιοδικά στη γαλλική γλώσσα Κατηγορία:Περιοδικά με τόπο έκδοσης το Παρίσι
Αλλάχ
Προϊσλαμική περίοδος
– Μουχάμμαντ, πες μας την καταγωγή του Κυρίου σου.
Έτσι ο Αλλάχ αποκάλυψε:
1. Λέγε (Μουχάμμαντ): Αυτός είναι ο Αλλάχ ο ένας και Μοναδικός 2. ΑΛΛΑΧ, ο Αιώνιος, ο Απόλυτος (από τον οποίο όλα τα πλάσματα έχουν ανάγκη) 3. Ποτέ δε γέννησε και ποτέ δε γεννήθηκε 4. Και δεν υπάρχει κανείς όμοιός Του. Τον 7ο αιώνα μ.Χ., ο προφήτης Μωάμεθ ανακήρυξε τον Αλλάχ ως τον ένα και μοναδικό Θεό (του κόσμου ).
Ισλάμ
Αλλάχ κατά το Κοράνιο, το ιερό βιβλίο του Ισλάμ, είναι το υπέρτατο ον, ο δημιουργός των πάντων και ο δίκαιος κριτής. Έχει 99 άλλα ονόματα.
thumb|right|250px|Σύμβολο του Αλλάχ, [[Ρόχτας, Πακιστάν]]
Η μοναδικότητα του Αλλάχ είναι θεμελιώδης πίστη στον Ισλαμισμό. Το Κοράνιο, ο λόγος του Θεού όπως μεταδόθηκε στον Μωάμεθ σε μια περίοδο 23 ετών από τον άγγελο Τζιμπριήλ, είναι γεμάτο αναφορές στην ουσιαστική πίστη στον ένα θεό. Στην αραβική θεολογία η αντίληψη για τον Αλλάχ είναι η ίδια με αυτή του Θεού στους Εβραίους και στον Χριστιανισμό, με εξαίρεση την Αγία Τριάδα, ζήτημα στο οποίο σαφώς υπάρχει διαχωρισμός σύμφωνα και με το Κοράνι:
Ο Αλλάχ, ο ένας θεός, κατέχει 99 ονόματα. Αν και μπορούμε να κατανοήσουμε ορισμένες από τις ιδιότητές του, η ουσία του δεν είναι κατανοήσιμη από την περιορισμένη αντιληπτική ικανότητα του ανθρώπινου νου. Ο Αλλάχ δημιούργησε αρχικά το ανθρώπινο γένος, έτσι ώστε οι άνθρωποι να γνωρίσουν τα δημιουργήματά του. Η συνειδητοποίηση της υπέρτατης δύναμης του Αλλάχ είναι αναγκαία για την ζωή στο επέκεινα, αν και δεν επιβάλλεται στον άνθρωπο, ο οποίος δρα σύμφωνα με την ελεύθερη θέλησή του.
Χριστιανικός Κόσμος
Οι Αραβόφωνοι του χριστιανικού κόσμου χρησιμοποιούν τη λέξη Αλλάχ για την έννοια του Θεού. Για παράδειγμα, οι Άραβες Χριστιανοί χρησιμοποιούν τους όρους "Allāh al-ʼab", "al-ibn" και "al-rūḥ al-quds" για τον Πατέρα, τον Υιό και το Άγιο Πνεύμα αντίστοιχα.
Τα 99 ονόματα του Αλλάχ
Τα "99 Κάλλιστα Ονόματα του Θεού" (αραβικά: أسماء الله الحسنى ʾasmāʾ allāh al-Ḥusnā) είναι τα ονόματα και ιδιότητες που αποδίδουν οι Μουσουλμάνοι στον Αλλάχ και περιγράφονται κυρίως στο Κοράνιο και τη Σούνα (πληθυντικός: οι σούνα = παραδόσεις).
Πηγές
Κατηγορία:Ισλαμική θεολογία Κατηγορία:Αραβική μυθολογία Κατηγορία:Θρησκευτικές οντότητες Κατηγορία:Θεός
Αμφιβληστροειδής χιτώνας
thumb|250px|Αμφιβληστροειδής δεξιού ματιού Ο αμφιβληστροειδής είναι ένας χιτώνας που καλύπτει το πίσω μέρος του οφθαλμού. Είναι υπεύθυνος για τη μετατροπή του οπτικού σήματος σε ηλεκτρικό, το οποίο στη συνέχεια θα το επεξεργαστεί ο εγκέφαλος ώστε να μετατραπεί σε εικόνα. Τα κύτταρα που είναι υπεύθυνα για αυτή τη μετατροπή είναι οι φωτοϋποδοχείς. Το σήμα από τους φωτοϋποδοχείς μεταβιβάζεται στα γαγγλιακά κύτταρα μέσω των δίπολων κυττάρων και έτσι η πληροφορία φτάνει μέχρι το οπτικό νεύρο και από εκεί στον εγκέφαλο.
Ο βολβός του ματιού έχει σχεδιαστεί με τέτοιο τρόπο ώστε το φως να φτάνει στο αμφιβληστροειδή με την ελάχιστη δυνατή παραμόρφωση. Ο αμφιβληστροειδής απορροφά το φως που φτάνει σε αυτόν με τους φωτοϋποδοχείς. Υπάρχουν δύο τύποι υποδοχέων, τα ραβδία ή ραβδιοφόρα κύτταρα και τα κωνία ή κωνιοφόρα κύτταρα, τα οποία, όπως και ο υπόλοιπος αμφιβληστροειδής έχουν νευρική προέλευση, καθώς αναπτύσσονται από το νευρικό εξώδερμα. Όμως, σε αντίθεση με τον εγκέφαλο αυτό καθέ αυτό, ο αμφιβληστροειδής έχει απλούστερη στιβαδωτή δομή, γεγονός που το καθιστά ιδανικό για μελέτες σχετικά με τον τρόπο που γίνεται η επεξεργασία πληροφοριών από νευρωνικά κυκλώματα.
Δομή
Ο αμφιβληστροειδής χιτώνας παρουσιάζει βαθμιδωτή δομή. Τα κύτταρα-νευρώνες του αμφιβληστροειδή οργανώνονται σε τρεις στιβάδες, η κάθε μια από τις οποίες έχει και μία διαφορετική λειτουργική κατηγορία κυττάρων. Η πιο εξωτερική είναι η στιβάδα των γαγγλιακών κυττάρων, στην οποία βρίσκονται τα γαγγλιακά κύτταρα. Η πιο εσωτερική είναι η εξωτερική κοκκώδης στιβάδας, στην οποία βρίσκονται τα ραβδιοφόρα και κωνιοφόρα κύτταρα, δηλαδή τα φωτοϋποδεκτικά κύτταρα. Ανάμεσα στις δύο προηγούμενες είναι η εσωτερική κοκκώδης στιβάδα, στην οποία βρίσκονται οι διάμεσοι νευρώνες (δίπολα, οριζόντια και βραχύινα κύτταρα). Οι συνάψεις μεταξύ των φωτοϋποδοχέων και των διάμεσων νευρώνων γίνεται στην εξωτερική δικτυωτή στιβάδα και οι συνάψεις μεταξύ των διάμεσων νευρώνων και των γαγγλιακών κυττάρων στην εσωτερική δικτυωτή στιβάδα.
Λειτουργία
Οι φωτοϋποδοχείς, τόσο τα ραβδία όσο και τα κωνία, έχουν δομικές ομοιότητες. Έχουν ένα τμήμα, το εξωτερικό, το οποίο ειδικεύεται στην φωτομετατροπή, ένα εσωτερικό τμήμα, στο οποίο βρίσκονται τα κυτταρικά οργανίδια, και βρίσκεται πιο κοντά στην επιφάνεια του αμφιβληστροειδή και το συναπτικό τμήμα, το οποίο συνδέεται με τα κύτταρα στόχους, τα δίπολα κύτταρα. Το εξωτερικό τμήμα των φωτοϋποδοχέων περιέχει μεγάλες ποσότητες από φωτοαπορροφητικές οπτικές χρωστικές, οι οποίες αποτελούνται από ένα μόριο της φωτοαπορροφητικής ένωσης ρετινάλη συνδεδεμένο στη διαμεμβρανική πρωτεΐνη οψίνη (στα κωνία είναι η οψίνη των κωνίων). Κάθε κύτταρο περιέχει περίπου 108 ροδοψίνες. Αυτός ο μεγάλος αριθμός επιτυγχάνεται επειδή οι φωτοϋποδοχείς έχουν αναπτύξει ένα πολύπλοκο σύστημα από μεμβρανικά δισκία, το οποίο αυξάνει την έκταση των μεμβρανών. Τα δισκία προέρχονται από εγκολπώσεις της κυτταρικής μεμβράνης, οι οποίες στα ραβδία τελικά αποκόπτονται και γίνονται ενδοκυτταρικά οργανίδια.
Η ενεργοποίηση της ροδοψίνης επάγει την ενεργοποίηση της τρανσδουκίνης, μιας G-πρωτεΐνης, δηλαδή μιας πρωτεΐνης που η ενεργοποίηση και απενεργοποίησή της είναι αποτέλεσμα της πρόσδεσης ενός μορίου GTP στην πρωτεΐνη. Η τρανσδουκίνη ενεργοποιεί με τη σειρά της ένα μόριο φωσφοδιεστεράσης, η οποία υδρολύει μόρια κυκλικού GMP. Με αυτό τον τρόπο η φωτοενεργοποίηση της ροδοψίνης ενισχύεται ώστε ένα μόριο ροδοψίνης να προκαλέσει σε ένα δευτερόλεπτο την υδρόλυση 105 μορίου κυκλικού ΑΜΡ. Η τρανσδουκίνη απενεργοποιείται όταν το GTP με το οποίο είναι συνδεδεμένη διασπαστεί σε GDP. Επίσης, η ροδοψίνη, μετά την ενεργοποίησή της, φωσφορυλιώνεται και αλληλεπιδρά με την ειδική πρωτεΐνη αρρεστίνη, με αποτέλεσμα να αδρανοποιηθεί ταχέως.
Η μείωση της συγκέντρωσης του κυκλικού ΑΜΡ από την ενεργοποίηση της ροδοψίνης από το φως έχει ως αποτέλεσμα το κλείσιμο των διαύλους ιόντων οι οποίοι ελέγχονται από αυτό. Το κυκλικό ΑΜΡ ελέγχει άμεσα τη δράση τους με τη πρόσδεση τριών μορίων κυκλικού ΑΜΡ στο δίαυλο ώστε να ενεργοποιηθεί. Στο σκοτάδι, η συγκέντρωση κυκλικού ΑΜΡ αυξάνεται, με αποτέλεσμα να ανοίξουν κυρίως οι δίαυλοι νατρίου, προκαλώντας το λεγόμενο σκοτεινό ρεύμα, το οποίο τείνει να προκαλέσει την εκπόλωση του φωτοϋποδοχέα. Αν ένας οφθαλμός εκτεθεί σε εκτυφλωτικό φως, τότε οι δίαυλοι νατρίου κλείνουν και το κύτταρο υπερπολώνεται και δε μπορεί να ανταποκριθεί σε πρόσθετες αυξήσεις της έντασης του φωτός. Αν όμως ο φωτισμός μείνει σταθερός, τα κύτταρα σταδιακά εκπολώνονται μέχρι να φτάσουν στο δυναμικό ηρεμίας και να μπορούν να υπερπολωθούν ξανά.
Αυτές οι πληροφορίες μεταδίδονται από τον αμφιβληστροειδή με τα γαγγλιακά κύτταρα. Οι νευράξονες αυτών των κυττάρων σχηματίζουν το οπτικό νεύρο. Μεταξύ των φωτοϋποδοχέων και των γαγγλιακών κυττάρων παρεμβάλλονται ενδιάμεσοι νευρώνες, οι οποίοι μπορεί να είναι δίπολα, οριζόντια ή βραχύινα κύτταρα. Αυτοί οι νευρώνες δε δρουν ως απλοί μεσολαβητές μεταξύ φωτοϋποδοχέων και γαγγλιακών κυττάρων, αλλά μπορούν να συνδυάσουν σήματα που προέρχονται από διαφορετικούς φωτοϋποδοχείς, έτσι ώστε οι ηλεκτρικές ώσεις που προκαλούνται στα γαγγλιακά κύτταρα να εξαρτώνται από τα ακριβή χρονικά και χωρικά χαρακτηριστικά του φωτός που προσέπεσε στον αμφιβληστροειδή. Υπάρχουν      δύο λειτουργικές ομάδες γαγγλιακών κυττάρων: τα ομοκεντρικά κύτταρα ευρείας περιοχής, που μεταδίδουν πληροφορίες για τη φωτεινότητα, και τα κύτταρα χρωματικού ανταγωνισμού που μεταφέρουν πληροφορίες για το χρώμα.
Τα γαγγλιακά κύτταρα λαμβάνουν πληροφορίες από συγκεκριμένους φωτοϋποδοχείς που βρίσκονται σε συγκεκριμένο μέρος του αμφιβληστροειδή και αποτελούν το υποδεκτικό πεδίο για το κύτταρο αυτό. Το υποδεκτικό πεδίο είναι σχεδόν πάντα κυκλικό και χωρίζεται σε δύο περιοχές, το κέντρο του υποδεκτικού πεδίου και την περιφέρεια. Τα γαγγλιακά κύτταρα που μεταφέρουν πληροφορίες για τη φωτεινότητα χωρίζονται σε φωτεινού και σκοτεινού κέντρου, ανάλογα να με τον αν αντιδρούν όταν φως προσπέσει στο κέντρου του υποδεκτικού πεδίου τους. Αν φως προσπέσει στη περιφέρεια τότε αντιδρούν αντίστροφα. Αυτή η διαμόρφωση έχει βρεθεί ότι αυξάνει την αντίθεση, δηλαδή τις διαφορές στη ποσότητα φωτός που προσπίπτει σε δύο γειτονικά σημεία του αμφιβληστροειδή. Επίσης, αυτά τα κύτταρα να αντιληφθούν γρήγορα ταχείς αλλαγές στην ένταση του φωτός. Τα γαγγλιακά κύτταρα φωτεινού κέντρου αντιδρούν γρήγορα στην ταχεία αύξηση της εντάσεως του φωτός, ενώ τα γαγγλιακά κύτταρα σκοτεινού κέντρου στη γρήγορη μείωση του φωτός. Τα γαγγλιακά κύτταρα που μεταδίδουν πληροφορίες για το χρώμα είναι κυρίως κόκκινου ή πράσινου κέντρου με τις περιφέρειες να ανταποκρίνονται στο πράσινο και το κόκκινο φως αντίστοιχα. Η άλλη ομάδα κυττάρων χωρίζεται σε μπλε και κίτρινου κέντρου, με κίτρινες και μπλε αντίστοιχα περιφέρειες. Το κίτρινο είναι το αποτέλεσμα συνδυασμού των κόκκινων και πράσινων φωτοϋποδοχέων.
Το υποδεκτικό πεδίο των γαγγλιακών κυττάρων σχηματίζεται από τα δίπολα κύτταρα που συνάπτονται με αυτό. Τα δίπολα κύτταρα μπορεί να είναι φωτεινού ή σκοτεινού κέντρου και συνάπτονται με τους φωτοϋποδοχείς. Το ανταγωνιστικό περιφερειακό πεδίο των γαγγλιακών κυττάρων σχηματίζεται εξαιτίας της παρουσίας των οριζοντίων κυττάρων, τα οποία συνάπτονται με τους φωτοϋποδοχείς οι οποίοι βρίσκονται στο κέντρο του υποδεκτικού πεδίου και προκαλούν την εκπόλωση του φωτοϋποδοχέα, δηλαδή δράση αντίθετη με την απορρόφηση φωτός από αυτά τα κύτταρα.
Στον αμφιβληστροειδή αρχίζει η επεξεργασία κάποιων χαρακτηριστικών της εικόνας, όπως το χρώμα, η κίνηση και η μορφή, η οποία επιτελείται από διάφορες ομάδες γαγγλιακών κυττάρων. Αυτές οι σύνθετες αποκρίσεις των κυττάρων στα σχετικά απλά σήματα των φωτοϋποδοχέων είναι αποτέλεσμα της δράσης των ενδιάμεσων νευρώνων. Ταυτόχρονα, τα γαγγλιακά κύτταρα κάνουν και διαλογή των σημάτων που δέχονται με βάση το θεώρημα του Λόγκαν.
Ιστορία
Ο Τζορτζ Γουάλντ, ο Χάλνταν Κέφερ Χαρτλάιν και ο Ράγκναρ Γκράνιτ κέρδισαν το 1967 το Βραβείο Νόμπελ Ιατρικής για την επιστημονική έρευνά τους, πάνω στον αμφιβληστοειδή.
Μια πρόσφατη μελέτη του Πανεπιστημίου της Πενσυλαβανίας υπολόγισε ,κάτα προσέγγιση, η ταχύτητα μετάδοσης της εικόνας του ανθρώπινου αμφιβληστροειδούς είναι 8,75 megabits ανά δευτερόλεπτο, ενώ ο αμφιβληστροειδής χιτώνας των ινδικών χοιριδίων είναι 875 kilobits.
Ο ΜακΛάρεν & Πίερσον και οι συνεργάτες του στο Πανεπιστημιακό Κολλέγιο Λονδίνου και στο Νοσοκομείο Οφθαλμών Μόρφιλντς στο Λονδίνο έδειξαν το 2006,ότι οι  φωτοϋποδοχείς θα μπορούσαν να μεταμοσχευθούν επιτυχώς στον αμφιβληστοειδή ενός ποντικού εάν τα κύτταρα του δότη ήταν σε κρίσιμο αναπτυξιακό στάδιο. Πρόσφατα ο Άντερ και οι συνεργάτες του στο Δουβλίνο έδειξαν με τη χρήση του ηλεκτρονικού μικροσκοπίου ότι οι μεταμοσχευμένοι φωτοϋποδοχείς σχηματίζουν συναπτικές συνδέσεις.
Δεύτερη Κατηγορία ποδοσφαίρου Τουρκίας
Η Δεύτερη Κατηγορία ποδοσφαίρου Τουρκίας ή '''ΤΠΟ 2. Λιγκ''' (TFF 2. Lig), αποτελεί το τρίτο επίπεδο των κατηγοριών του συστήματος πρωταθλημάτων ποδοσφαίρου ανδρών της Τουρκίας. Ιδρύθηκε τη σεζόν 2001-2002 με την ονομασία Κατηγορία Β της Δεύτερης Κατηγορίας ποδοσφαίρου Τουρκίας ως συνέχεια του τότε δεύτερου επιπέδου των κατηγοριών. Τη σεζόν 2005-06, η ονομασία του πρωταθλήματος άλλαξε σε Lig B. Από τη σεζόν 2007–08, χρησιμοποιείται η τρέχουσα ονομασία του πρωταθλήματος, μαζί με τα ονόματα των χορηγών.
Η 2. Λιγκ (τουρκικά: Türkiye İkinci Futbol Ligi ή για συντομία İkinci Lig ή 2. Lig) είναι ένα πρώην πρωτάθλημα στην Τουρκία. Ήταν η δεύτερη κατηγορία του τουρκικού ποδοσφαίρου από την ίδρυσή της το 1963–64 μέχρι τη δημιουργία του νέου συστήματος πρωταθλήματος το 2001–2002. Η 2. Λιγκ χωρίστηκε σε δύο κατηγορίες τη σεζόν 2001–2002: την Κατηγορία Α και την Κατηγορία Β. Από το 2007–2008 η Κατηγορία Α συνεχίστηκε ως το Πρώτη Κατηγορίας Τουρκίας και η Κατηγορία Β συνεχίστηκε ως Δεύτερη Κατηγορία Τουρκίας.
Αμφιβληστροειδής χιτώνας
Πηγές
Κατηγορία:Μάτι
Δεύτερη Κατηγορία ποδοσφαίρου Τουρκίας
Μορφή πρωταθλήματος
Τη σεζόν 2009–10 το πρωτάθλημα περιείχε 55 ομάδες σε 4 ομίλους των 11 ή 12 ομάδων. Το πρωτάθλημα παίζεται σε δύο γύρους. Στον πρώτο γύρο, δέκα ομάδες σε πέντε ομίλους παίζουν με τις άλλες ομάδες του ομίλου τους, όπως σε μια κανονική περίοδο. Οι δύο κορυφαίες ομάδες κάθε ομίλου προκρίνονται στον «Όμιλος Πλέι Οφ». Δημιουργούν ένα πρωτάθλημα πλέι οφ (που αποτελείται από δέκα ομάδες) και παίζουν μια κανονική περίοδο ξεκινώντας με μηδέν πόντους. Οι υπόλοιπες οκτώ ομάδες σε κάθε όμιλο διατηρούν τους πόντους τους και παίζουν ξανά μεταξύ τους. Αυτοί οι νέοι όμιλοι των οκτώ ομάδων ονομάζονται «όμιλοι κατάταξης». Οι δύο κορυφαίες ομάδες κάθε ομίλου πλέι οφ προβιβάζονται στην Πρώτη Κατηγορία. Οι τρεις ομάδες που κατατάσσονται στις θέσεις 3 έως 5 κάθε ομίλου πλέι οφ συμμετέχουν στα επιπλέον πλέι οφ με τις κορυφαίες ομάδες από κάθε έναν από τους πέντε ομίλους κατάταξης. Αυτές οι οκτώ ομάδες παίζουν αγώνες νοκ άουτ (σε ουδέτερο γήπεδο) για να καθορίσουν την τελευταία ομάδα που θα προβιβαστεί. Οι τρεις τελευταίες ομάδες των ομίλων κατάταξης υποβιβάζονται στην Τρίτη Κατηγορία. Στη συνέχεια, οι τέσσερις κορυφαίες ομάδες από τον Όμιλο Προβιβασμού της Τρίτης Κατηγορίας προβιβάζονται στη Δεύτερη κατηγορία, ενώ άλλες οκτώ ομάδες παίζουν στα πλέι οφ.
Την σεζόν 2010–11 το πρωτάθλημα διεξήχθη με 36 ομάδες σε δύο ομίλους, το λευκό και τον κόκκινο. Οι νικητές κάθε ομίλου προβιβάζονται άμεσα στην Πρώτη Κατηγορία. Σε κάθε όμιλος, η 2ες έως 5ες ομάδες αγωνίζονται στα πλέι οφ με την αντίστοιχη ομάδα άλλου ομίλου για να καθορίσουν τους φιναλίστ. Οι φιναλίστ παίζουν έναν μόνο αγώνα που θα καθορίσει την τρίτη ομάδα που θα προβιβαστεί. Οι τρεις τελευταίες ομάδες σε κάθε όμιλο υποβιβάζονται στην Τρίτη Κατηγορία.
Παραπομπές
Κατηγορία:Δεύτερη Κατηγορία ποδοσφαίρου Τουρκίας Κατηγορία:Ποδοσφαιρικά πρωταθλήματα στην Τουρκία Τουρκια Κατηγορία:Ποδοσφαιρικές διοργανώσεις Τουρκίας
Συνδημία
Η συνδημία είναι η συσσωμάτωση δύο ή περισσοτέρων ταυτόχρονων ή διαδοχικών επιδημιών ή συστάδων ασθενειών σε πληθυσμούς με βιολογικές αλληλεπιδράσεις, που επιδεινώνουν την πρόγνωση και τις επιπτώσεις της νόσου. Επί της ουσίας η συνδημία είναι σύνθετο δίκτυο με αλληλεπιδρώσες, αμοιβαία ενισχυτικές επιδημίες που συνδέονται μεταξύ τους με κοινούς παράγοντες κινδύνου και προστασίας. Πρόκειται για ανασημασιοδότηση της έννοιας της δημόσιας υγείας και της κοινωνικής επιστημονικής κατανόησης των ασθενειών, ώστε να επικεντρωθεί η προσοχή στις πολύπλευρες αλληλεπιδράσεις που εμφανίζονται μεταξύ της υγείας μιας κοινότητας, των πολιτικών και οικονομικών δομών και των επιδράσεων του φυσικού και κοινωνικού περιβάλλοντος. Η έννοια αναπτύχθηκε για τις επιδημίες που συνδέονται με την κοινωνική ανισότητα, αρχικά στο πλαίσιο του ιού της ανθρώπινης ανοσοανεπάρκειας και το σύνδρομο επίκτητης ανοσολογικής ανεπάρκειας (HIV/AIDS)
Τρεις είναι οι βασικοί παράγοντες της συνδημίας και σχετίζονται με τη συγκέντρωση ασθενειών, την αλληλεπίδραση των ασθενειών και τις κοινωνικές δυνάμεις μεγάλης κλίμακας που τις προκαλούν. Ο όρος πιστώνεται στον Μέριλ Σίνγκερ (Merrill Singer) στα μέσα της δεκαετίας του 1990. Τα συνδημικά σύνδρομα αναπτύσσονται λόγω της υφιστάμενης ανισότητας σε ζητήματα υγείας, που προκαλείται από τη φτώχεια, το άγχος ή τη δομική βία και μελετώνται από επιδημολόγους και ιατρούς που ασχολούνται με τη δημόσια υγεία και τις επιπτώσεις των κοινωνικών συνθηκών στην υγεία. Η συνδημική προσέγγιση αποκλίνει από τη βιοϊατρική προσέγγιση των ασθενειών που απομονώνονται διαγνωστικά, για τη μελέτη και τη θεραπεία τους ως διακριτές οντότητες από άλλες ασθένειες και ανεξάρτητες από το κοινωνικό πλαίσιο.
Αν και η έννοια αναπτύχθηκε στα πλάισια της ιατρικής ανθρωπολογίας για την κατανόηση του HIV/AIDS, συνολικά φέρεται ότι προσφέρει έναν νέο τρόπο κατανόησης του γιατί οι ασθένειες συσπειρώνονται σε πληθυσμούς που πλήττονται δυσανάλογα από τη φτώχεια, τον κοινωνικό αποκλεισμό, την κλιματική αλλαγή, από γεωργικά ή βιομηχανικά απόβλητα ή ρύπανση, και άλλες μορφές κοινωνικού και περιβαλλοντικού άγχους. Η συνδημική θεωρία σε επίπεδο έρευνας προβλέπει ότι η κατανόηση της πανδημίας μπορεί να επιτευχθεί μόνο με την εξέταση της δυναμικής αλληλεπίδρασης της νόσου με άλλα προβλήματα υγείας (π.χ. φυματίωση, σεξουαλικά μεταδιδόμενες λοιμώξεις, υποσιτισμός, κατάχρηση ουσιών), στο πλαίσιο κοινωνικών και διαρθρωτικών συνθήκες όπως η φτώχεια, η άνιση πρόσβαση στους πόρους, η βία, το στίγμα κ.λπ. Παρόλο που χρησιμοποιείται πλέον εκτενώς για την καθοδήγηση της έρευνας, δεν χρησιμοποιείται ευρέως ως εκπαιδευτικό εργαλείο για την κατάρτιση και καθοδήγηση ερευνητών και επαγγελματιών, ιδιαίτερα από υποεκπροσωπούμενες ομάδες που ενδιαφέρονται για την πρόληψη και θεραπεία ασθενειών σε εθνοτικές μειονότητες.
Εξωτερικοί σύνδεσμοι
Κατηγορία:Επιδημιολογία
Κωνσταντίνος Μέρμηγκας
Ο Κωνσταντίνος Μέρμηγκας (1874-1942) ήταν Έλληνας καθηγητής πανεπιστημίου και πολιτικός του 20ού αιώνα.
Βιογραφικά στοιχεία
Γεννήθηκε στον Κάμπο του Οιτύλου το 1874. Ολοκλήρωσε τη βασική του εκπαίδευση στην Καλαμάτα. Σπούδασε ιατρική στο Πανεπιστήμιο της Αθήνας όπου και αναγορεύτηκε διδάκτωρ το 1895. Μετά από υποτροφία που κέρδισε σε διαγωνισμό μετέβη στη Γερμανία. Εκεί εξειδικεύτηκε στη χειρουργική και τη στρατιωτική υγειονομική. Επέστρεψε στην Αθήνα το 1903 και έγινε χειρουργός στο Α΄ Στρατιωτικό Νοσοκομείο και διορίστηκε υφηγητής της Χειρουργικής το 1905. Παραιτήθηκε από την ενεργό στρατιωτική υπηρεσία και διορίστηκε έκτακτος καθηγητής της Χειρουργικής Κλινικής του Εθνικού Πανεπιστημίου το 1915 και τακτικός καθηγητής της Εγχειριτικής και Τοπογραφικής Ανατομικής το 1922. Το 1935 έγινε καθηγητής της Χειρουργικής Κλινικής.
Καραμπουλάκ (Γκαμπαντάι)
Παραπομπές
Κατηγορία:Κατοικημένες περιοχές στην Επαρχία Γκαμπαντάι
Κωνσταντίνος Μέρμηγκας
Βιογραφικά στοιχεία
Ασχολήθηκε με την πολιτική και έγινε βουλευτής Λακωνίας το 1911, γερουσιαστής εκ μέρους του Πανεπιστημίου, της Ακαδημίας και των ανωτάτων σχολών το 1932. Εκλέχτηκε μέλος της Γερμανικής Ακαδημίας του Μονάχου το 1936 και πρόεδρος της Ιατρικής Εταιρείας Αθηνών (1923 - 1935). Διετέλεσε διορισμένος από τους Γερμανούς δήμαρχος Αθηναίων από τον Ιούνιο έως την 1η Αυγούστου 1941. Παραιτήθηκε όταν αντιλήφθηκε πως ήταν ανέφικτη η σωστή δράση του ως δήμαρχος.
Συνέγραψε αρκετές επιστημονικές εργασίες σχετικά με τη χειρουργική.
Απεβίωσε στην Αθήνα το 1942.
Το 2016 η εγγονή του, Καρολίνα Μέρμηγκα, δημοσίευσε το μυθιστόρημα «Ο Έλληνας Γιατρός» (Εκδόσεις Μελάνι, Αθήνα ), μυθιστοριογραφημένη βιογραφία του παππού της που παρακολουθεί από κοντά τα πραγματικά γεγονότα της ζωής του Κωνσταντίνου Μέρμηγκα. Αποτέλεσμα εμπνευσμένης και καλά εμπεριστατωμένης έρευνας (το κείμενο συνοδεύεται από αναπάντεχες αλλά πολύτιμες υποσημειώσεις), το βιβλίο μνημονεύει δεκάδες πραγματικά πρόσωπα της Νεοελληνικής ιστορίας, γνωστά και άγνωστα, δίνοντας μια ολοζώντανη εικόνα της εποχής που έζησε και έδρασε ο Μέρμηγκας.
Πηγές
Κατηγορία:Έλληνες χειρουργοί Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Δήμαρχοι Αθηναίων Κατηγορία:Βουλευτές Λακωνίας Κατηγορία:Έλληνες Γερουσιαστές
Μπουκ (ποταμός)
Ο Μπουκ (πολωνικά: Bug, [buk]) ή Δυτικός Μπουκ (ουκρανικά: Західний Буг, λευκορώσικα: Захо́дні Буг, ρώσικα: Западный Буг) είναι μεγάλος ποταμός που βρίσκεται κυρίως στην Ανατολική Ευρώπη, ο οποίος διέρχεται από τρεις χώρες. Το συνολικό μήκος του είναι 774 χιλιόμετρα.
Είναι παραπόταμος του Νάρεφ, αποτελεί μέρος των συνόρων μεταξύ Ουκρανίας και Πολωνίας για 185 χιλιόμετρα και μεταξύ Λευκορωσίας και Πολωνίας για 178 χιλιόμετρα, και είναι ο τέταρτος μεγαλύτερος ποταμός της Πολωνίας.
Ιστορία
Το όνομα Bug πιθανότατα προήλθε από την παλιά γερμανική λέξη *baug-s, που σήμαινε κάτι ελικοειδές ή λυγισμένο. Οι Σλάβοι υιοθέτησαν τη λέξη Baug από τους Γότθους, οι οποίοι προηγουμένως ζούσαν σε μεγάλο αριθμό κοντά στον ποταμό.
Παραδοσιακά, π.χ. από τους σχεδιαστές της Γραμμής Κάρζον, ο ποταμός Μπουκ θεωρείται ότι είναι το εθνογραφικό σύνορο μεταξύ Ανατολής και Δύσης, καθώς και το σύνορο μεταξύ Πολωνών Ορθοδόξων και Καθολικών.
Γεωγραφικά χαρακτηριστικά
Αυτό το τμήμα του Νάρεφ μεταξύ της συμβολής και του Βιστούλα αναφέρεται μερικές φορές ως Μπούγκο-Νάρεφ, αλλά στις 27 Δεκεμβρίου 1962, η πράξη του Πρωθυπουργού της Πολωνίας κατάργησε το όνομα «Μπούγκο-Νάρεφ», αμέσως μετά την ολοκλήρωση της τεχνητής λίμνης Ζέγκζε.
Στον Μπουκ, λίγα χιλιόμετρα από το Βισόκαγιε στο Ραγιόν Καμενέτς της Περιοχής Μπρεστ, βρίσκεται το δυτικότερο σημείο της Λευκορωσίας. Συνδέεται επίσης με τον Δνείπερο μέσω του Μουχαβέτς, παραπόταμου της δεξιάς όχθης, από το Κανάλι Δνείπερου-Μπουκ.
Λεκάνη
Η συνολική λεκάνη απορροής του Μπουκ είναι 38.712 χλμ2, των οποίων τα μισά, 19.239 χλμ2ή, το 50%, βρίσκεται στην Πολωνία. Κάτι περισσότερο από ένα τέταρτο, 11.400 χλμ2 ή το 29%, βρίσκεται στη Λευκορωσία και λίγο κάτω από το ένα τέταρτο, 8.700 χλμ2, ή το 22%, βρίσκεται στην Ουκρανία.
Το κλίμα της λεκάνης του Μπουκ είναι εύκρατο.
Η λεκάνη παρουσιάζει ετήσια υψηλά επίπεδα νερού κατά τη διάρκεια πλημμυρών την άνοιξη, λόγω του λιώσιμου του χιονιού, μετά το οποίο ξεκινά μια μικρή περίοδος ροής και διαρκεί έως τον Οκτώβριο ή τα μέσα Νοεμβρίου. Περιστασιακές καλοκαιρινές πλημμύρες συμβαίνουν συχνά σε υψηλό υψόμετρο, όπου τα βουνά επηρεάζουν τις ευνοϊκές συνθήκες ξαφνικών πλημμυρών. Το φθινόπωρο η αύξηση της στάθμης του νερού είναι ασήμαντη, όπου σε κάποια χρόνια δεν γίνονται καθόλου. Κατά τη διάρκεια του χειμώνα ο ποταμός μπορεί να έχει προσωρινές εκρήξεις πάγου που μερικές φορές προκαλούν εμπλοκές πάγου, προκαλώντας αύξηση της στάθμης έως και 2 μέτρα. Τα επίπεδα νερού που προκύπτουν είναι μεταβλητά λόγω της αστάθειας της κάλυψης πάγου.
Πλημμύρες
Σημαντικές πλημμύρες τα τελευταία 60 χρόνια στη Λευκορωσία καταγράφηκαν το 1958, το 1962, το 1967, το 1971 και το 1974. Η μεγαλύτερη ανοιξιάτικη πλημμύρα παρατηρήθηκε το 1979, όταν η μέγιστη απορροή νερού ήταν 19,1 κυβικά μέτρα ανά δευτερόλεπτο στις 24 Μαρτίου 1979, στο χωριό Τσερσκ, 166 κυβικά μέτρα ανά δευτερόλεπτο κοντά στο χωριό Τουκίνιτσι στις 31 Μαρτίου 1979 και 269 κυβικά μέτρα ανά δευτερόλεπτο κοντά στη Μπρεστ την 1η Απριλίου 1979. Μια παρόμοια ανοιξιάτικη πλημμύρα σημειώθηκε το 1999, όταν τα επίπεδα νερού Μαρτίου-Μαΐου ξεπέρασαν τη μέση ετήσια αξία σχεδόν κατά το ήμισυ ξανά (48%).
Η τελευταία φορά που ο Μπουλ πλημμύρισε στην Πολωνία και την Ουκρανία ήταν το 2010 και η τελευταία φορά που πλημμύρισε στη Λευκορωσία ήταν το 1999.
Εξωτερικοί σύνδεσμοι
Κατηγορία:Ποταμοί της Λευκορωσίας Κατηγορία:Ποταμοί της Ουκρανίας Κατηγορία:Ποταμοί της Πολωνίας Κατηγορία:Ποτάμια σύνορα Κατηγορία:Διεθνείς ποταμοί της Ευρώπης Κατηγορία:Σύνορα Λευκορωσίας-Ουκρανίας Κατηγορία:Σύνορα Λευκορωσίας-Πολωνίας Κατηγορία:Σύνορα Ουκρανίας-Πολωνίας Κατηγορία:Παραπόταμοι του Νάρεφ
Καραμεμμεντλί (Μπαρντά)
Το Καραμεμμεντλί είναι χωριό στην επαρχία Μπαρντά της Δημοκρατίας του Αζερμπαϊτζάν. Έχει πληθυσμό 368 κατοίκους.
Κατηγορία:Κατοικημένες περιοχές στην Επαρχία Μπαρντά Κατηγορία:Χωριά του Αζερμπαϊτζάν
Γερμανικό μάρκο
Το μάρκο (γερμ. Deutsche Mark) ήταν από το 1948 μέχρι το 1999 το νόμισμα της (πρώην Δυτικής) Γερμανίας και μετά την επανένωση, το 1990, και της Ανατολικής Γερμανίας. Κατόπιν αντικαταστάθηκε από το ευρώ με ισοτιμία €1 = 1,95583 μάρκα. Παρέμεινε σε κυκλοφορία στη Γερμανία, ως υποδιαίρεση του ευρώ και ως μέσο πληρωμής, μέχρι την εισαγωγή των τραπεζογραμματίων και των κερμάτων του κοινού νομίσματος το 2002. Διαιρούνταν σε 100 πφένιγκ (γερμ. pfennig).
Ο κωδικός ISO 4217 για το μάρκο ήταν το DEM.
Ιστορία
Το μάρκο ήταν νόμισμα της Γερμανίας από την ενοποίησή της το 1871. Πιο πριν κάθε γερμανικό κρατίδιο εξέδιδε δικό του νόμισμα με αναφορά στον άργυρο. Παρόλο που το μάρκο κατά την εισαγωγή του ήταν χρυσό, εντούτοις χρησιμοποιήθηκε η αναλογία 3:1 για τη μετατροπή των παλαιών νομισμάτων.
thumb|left|160px|Πάπιερμαρκ (Papiermark), χαρτονόμισμα εκατό εκατομμυρίων μάρκων, 1923Το πρώτο (χρυσό) μάρκο κυκλοφόρησε το 1873. Με το ξέσπασμα του Πρώτου Παγκοσμίου Πολέμου, το μάρκο αποσυνδέθηκε από τον χρυσό και έγινε γνωστό ως Πάπιερμαρκ (χάρτινο μάρκο, γερμανικά: Papiermark), καθώς ο υπερπληθωρισμός οδήγησε στην έκδοση τραπεζογραμματίων τεραστίων ποσών. Για να αντιμετωπιστεί η κατάσταση, το 1923 εισήχθη το Ρέντενμαρκ και το 1924 το Ράιχσμαρκ.
Το γερμανικό μάρκο (γερμ. Deutsche Mark) εισήχθη στις 21 Ιουνίου του 1948 από τους Δυτικούς Συμμάχους (ΗΠΑ, Ηνωμένο Βασίλειο και Γαλλία). Τα παλιά Ράιχσμαρκ και Ρέντενμαρκ ανταλλάχθηκαν με αναλογία 1 γερμανικό μάρκο = 10 ράιχσμαρκ, με ανώτατο όριο τα 40 μάρκα ανά άτομο. Η κίνηση αποσκοπούσε να ελέγξει τον υπερπληθωρισμό και τη μαύρη αγορά, πλην όμως εξαγρίωσε τη Σοβιετική Διοίκηση του Ανατολικού Βερολίνου, η οποία το θεώρησε απειλή και απέκοψε τις συγκοινωνίες μεταξύ Δυτικής Γερμανίας και Δυτικού Βερολίνου. Λίγες μόλις μέρες αργότερα, ξεκίνησαν οι διαδικασίες που κατέληξαν στην έκδοση, τον Ιούλιο του 1948, του Ανατολικογερμανικού μάρκου.
Το γερμανικό μάρκο, βασισμένο στη σφικτή νομισματική πολιτική της Κεντρικής Τράπεζας της Γερμανίας (Deutsche Bundesbank), η οποία το εξέδιδε, απέκτησε γρήγορα τη φήμη σταθερού νομίσματος και απολάμβανε μεγάλης εμπιστοσύνης στις αγορές χρήματος. Έγινε σύντομα σημείο αναφοράς για νομίσματα χωρών που προσπαθούσαν να αποφύγουν τον πληθωρισμό, αλλά και αντικείμενο υπερηφάνειας για το γερμανικό λαό.
Κατά τη διαδικασία της επανένωσης της Γερμανίας (1990), το γερμανικό μάρκο αντικατέστησε το ανατολικογερμανικό τον Ιούλιο του 1990. Η απόφαση να αντικατασταθούν οι πρώτες χιλιάδες ανατολικογερμανικών μάρκων με το γερμανικό μάρκο σε αναλογία 1:1 υπέστη κριτική από πολλούς οικονομολόγους, οι οποίοι θεώρησαν την αναλογία πολύ γενναιόδωρη, αλλά και πηγή των πρώτων οικονομικών προβλημάτων που παρουσιάστηκαν στα νέα γερμανικά κρατίδια.
Το γερμανικό μάρκο αντικαταστάθηκε στις νομισματικές συναλλαγές (Bargeld) από το ευρώ το 2002 ως επίσημο νόμισμα της Γερμανίας, αφού από το 1999 το τελευταίο είχε εισαχθεί ως λογιστικό μέγεθος (Buchgeld). Η Κεντρική Τράπεζα της χώρας δέχεται την ανταλλαγή μάρκων σε ευρώ χωρίς καταληκτική προθεσμία.
Χώρες που χρησιμοποιούσαν ανεπίσημα το Γερμανικό Μάρκο
Με τη λήξη του εμφυλίου της Γιουγκοσλαβίας, το Μαυροβούνιο, χωρίς να είναι ανεξάρτητη χώρα, προσπάθησε να περισώσει τον εαυτό του από τις επιπτώσεις της ήττας του Μιλόσεβιτς, προσφέροντας «γη και ύδωρ», ιδίως στη Γερμανία. Έτσι, στη χώρα υιοθετήθηκε ως το μόνο επίσημο νόμισμα το γερμανικό μάρκο. Ωστόσο, την 1η Ιανουαρίου του 2002, τα εθνικά ευρωπαϊκά νομίσματα καταργούνται και αντικαθίστανται από το ευρώ με το Μαυροβούνιο βρίσκεται μπροστά σε ένα κρίσιμο σταυροδρόμι. Πιο συγκεκριμένα, το 2006 όταν η χώρα έγινε διεθνώς ανεξάρτητη, κλήθηκε να επιλέξει αν θα κυκλοφορήσει κάποιο δικό της νόμισμα ή αν θα ακολουθήσει την νέα νομισματική ευρωπαϊκή πραγματικότητα. Τελικά, επέλεξε το δεύτερο και έγινε η πρώτη χώρα που υιοθέτησε το ευρώ, χωρίς όμως να ανήκει στην Ευρωπαϊκή Ένωση ή την Ευρωζώνη και χωρίς η Ευρωπαϊκή Κεντρική Τράπεζα να ελέγχει τη δημοσιονομική του πολιτική.
Εξωτερικοί σύνδεσμοι
Μαρκο Μαρκο γερμανικο Μαρκο γερμανικο Κατηγορία:Νομίσματα που αντικατέστησε το Ευρώ Κατηγορία:Οικονομική ιστορία της Γερμανίας Κατηγορία:Νομίσματα της Ευρώπης
Κράτης ο Ολύνθιος
Ο Κράτης ή Κρατερός ο Ολύνθιος, ήταν ένας μεταλλευτής και υδραυλικός μηχανικός, που συνόδευε τον Μεγάλο Αλέξανδρο. Του είχε ανατεθεί η αποξήρανση της λίμνης Κωπαΐδας στη Βοιωτία και συνέβαλε στην κατασκευή της πόλεως της Αλεξάνδρειας, σχεδιάζοντας τα συστήματα ύδρευσης και αποχέτευσης. Καταγόταν από την Όλυνθο Χαλκιδικής, αλλά μετά την καταστροφή της, το 348 π.Χ., φαίνεται να εγκαταστάθηκε στην Χαλκίδα.
Βιβλιογραφία
Κατηγορία:Αρχαίοι Έλληνες μηχανικοί Κατηγορία:Αρχαίοι Ολύνθιοι
Ρομίλδα του Φρίουλι
Η Ρομίλδα, γερμ. Romilda (απεβ. 611) ήταν κόρη του δούκα της Βαυαρίας και με τον γάμο της έγινε δούκισσα του Φρίουλι.
Βιογραφία
Ήταν κόρη του Γαριβάλδου Α΄ δούκα της Βαυαρίας και της Βαλδράδας, κόρης του Βάσχο ηγεμόνα των Λομβαρδών.
Παντρεύτηκε τον Γισούλφο Β΄ δούκα του Φρίουλι και έγινε μητέρα των αγοριών Τάσσου, Κάκκου, Ραδοάλδου, Γριμοάλδου και των κοριτσιών Άππας, Γέιλας.
Το 611 στο δουκάτο του Φρίουλι εισέβαλαν οι Άβαροι της Παννονίας υπό τον ηγεμόνα τους Κάκαν. Ο Γισούλφος Β΄ απεβίωσε στο πεδίο της μάχης και οι Άβαροι πολιόρκησαν την πρωτεύουσα Φρίουλι, την οποία υπεραμύνθηκε η Ρομίλδα, που ανέλαβε επίτροπος της εξουσίας. Η Ρομίλδα πρότεινε στον Κάκαν να του παραδώσει την πόλη, αν αποδεχόταν ειρήνη και έναν γάμο μαζί του. Ο ηγεμόνας των Αβάρων δέχθηκε και η πολιορκία λύθηκε. Ωστόσο όταν η Ρομίλδα παρέδωσε την πόλη, ο Κάκαν τη λαφυραγώγησε. Λέγεται ότι αυτός πέρασε μία νύχτα με τη Ρομίλδα και τη βίασε· μετά επέτρεψε στους στρατιώτες του να τη βιάσουν. Έπειτα από αυτό θεωρείται ότι την ανασκόλπισε. Τα παιδιά της κατάφεραν να ξεφύγουν.
Η Ρομίλδα έχει πολύ κακή φήμη στην ιστορία, επειδή ο Παύλος ο Διάκονος στο Χρονικό του τον επόμενο αιώνα, ισχυρίστηκε ότι η Ρομίλδα έκανε την πρόταση γάμου στον Κάκαν λόγω προσωπικής έλξης και πρόδωσε την πόλη της από ερωτική επιθυμία. Πάντως η ειρήνευση με πρόταση γάμου ήταν στην πραγματικότητα μία συνήθης πολιτική και αποδεκτά ειρηνική μέθοδος της εποχής.
Οικογένεια
Παντρεύτηκε τον Γισούλφο Β΄ των Γαουζιδών δούκα του Φρίουλι και είχε τέκνα:
Καρανταγλί (Ουτζάρ)
Το Καρανταγλί (επίσης, Καρανταγλιντιενάμ και Καρανταγκλί) αποτελεί χωριό και δήμο της επαρχίας Ουτζάρ στο Αζερμπαϊτζάν. Έχει πληθυσμό 3,307.
Αναφορές
Κατηγορία:Κατοικημένες περιοχές στην Επαρχία Ουτζάρ
Γρηγόριος Παπαδόπετρος
Ο Γρηγόριος Παπαδόπετρος (ή Παπαδοπετράκης, 1905 - Μάρτιος 1970), του Γεωργίου και της Μαρίας, ήταν Έλληνας δικηγόρος και πολιτικός.
Βιογραφία
Γεννήθηκε στα Χανιά, γιος του Γεωργίου Παπαδόπετρου, ο οποίος υπήρξε βουλευτής επί Κρητικής Πολιτείας. Η μητέρα του, Μαρία Παυλάκη, καταγόταν από τη Σίφνο. Έκανε νομικές σπουδές στην Ελλάδα και στη Γερμανία.
Εργάστηκε ως δικηγόρος στα Χανιά.
Εξελέγη βουλευτής Χανίων με το Λαϊκό Κόμμα το 1936 και μετά το 1950 και έπειτα με την ΕΡΕ το 1956.
Ο Παπαδόπετρος υπηρέτησε ως γενικός γραμματέας του υπουργείου Εργασίας.
Παραπομπές
Κατηγορία:Βουλευτές Χανίων Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με την ΕΡΕ
Κονσέψιον Μπέι Σάουθ
Το Κονσέψιον Μπέι Σάουθ (αγγλικά: Conception Bay South) είναι κωμόπολη η οποία βρίσκεται στη νότια ακτή του Κόλπου Κονσέψιον στη χερσόνησο Άβαλον του νησιού Νέα Γη της Επαρχίας Νέα Γη και Λαμπραντόρ του Καναδά. Η πόλη κοινώς αποκαλείται C.B.S.
Δημογραφικά στοιχεία
Από το 2016, η πόλη είχε πληθυσμό 26.199 κατοίκων, που την καθιστά ως το δεύτερο μεγαλύτερο πληθυσμιακό κέντρο στην επαρχία μετά από την πόλη του Αγ. Ιωάννη. Η κοινότητα αντιστοιχεί σε μεγάλο βαθμό, αλλά όχι ακριβώς, στα όρια της ομώνυμης εκλογικής περιφέρειας.
Το 2016, το Κονσέψιον Μπέι Σάουθ αποτελούνταν από 92,3% Λευκούς, 6,6% Αβορίγινες και 1,1% άλλες ορατές μειονότητες.
Παραπομπές
Κατηγορία:Πόλεις του Καναδά
Muddy Water's Woodstock Album
Muddy Water's Woodstock Album είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Απρίλιο του 1975 μέσω της δισκογραφικής εταιρείας "Chess Records".
Το άλμπουμ
Το "Muddy Water's Woodstock Album" ήταν ιδέα του ντράμερ των The Band, Λεβόν Χελμ και του παραγωγού Χένρι Γκλόβερ, ο οποίος είχε συνεργαστεί με ονόματα όπως ο Τζέιμς Μπράουν, ο Χανκ Μπάλαρντ, κ.α.. Ο Χελμ ήταν κάτοικος του Γούντστοκ της Νέας Υόρκης από την δεκαετία του '60, όπου ο Γκλόβερ ίδρυσε την δισκογραφική εταιρεία "RCO", μετατρέποντας έναν αχυρώνα σε στούντιο.
Ο Γουότερς υπήρξε ο πρώτος μουσικός που ηχογράφησε εκεί, με συνηθισμένους συνεργάτες του όπως και μερικούς γκεστ μουσικούς. Ο Χελμ κάθισε πίσω από τα τύμπανα, με τον συνεργάτη του στους The Band, Γκαρθ Χάντσον, να παίζει ακορντεόν και πλήκτρα. Ο πιανίστας Πάιντοπ Πέρκινς και ο κιθαρίστας Μπομπ Μάργκολιν προστέθηκαν από το συγκρότημα του Γουότερς, ενώ γκεστ συμμετοχές υπήρξαν από τον αρμονίστα Πολ Μπάτερφιλντ, τον κιθαρίστα και μπασίστα Φρεντ Κάρτερ και τον σαξοφωνίστα Χάουαρντ Τζόνσον.
Ο τραγουδιστής πραγματοποίησε κάποιες από τις πιο ήρεμες του ηχογραφήσεις, παίζοντας κιθάρα στα κομμάτια "Born With Nothing" και "Love, Deep As The Ocean". Οι ηχογραφήσεις, οι οποίες πραγματοποιήθηκαν στις 6 και 7 Φεβρουαρίου 1975, συμπληρώθηκαν από μερικές διασκευές σε μπλουζ τραγούδια, όπως τα "Caledonia" και "Let The Good Times Roll" του Λούις Τζόρνταν και το "Kansas City" του Γουίλμπερτ Χάρισον. Στην έκδοση CD από το 1995, συμπεριλήφθηκε και το πρώην ακυκλοφόρητο "Fox Squirrel".
Η παραμονή του Γουότερς στο Γούντστοκ συμπληρώθηκε με την παράδοση του κλειδιού της πόλης στον μουσικό, στις 14 Φεβρουαρίου 1975, ενώ οι Γουότερς, Μπάτερφιλντ, Χελμ και Χάντσον επανενώθηκαν αργότερα την ίδια χρονιά στην αποχαιρετιστήρια συναυλία των The Band, η οποία ονομάστηκε "The Last Waltz".
Αυτός υπήρξε ο τελευταίος δίσκος του Γουότερς για την "Chess Records", μετά από 27 χρόνια συνεχούς συνεργασίας και έλαβε βραβείο Γκράμι στην κατηγορία "Καλύτερου Ethnic ή παραδοσιακού άλμπουμ".
Πηγές
Κατηγορία:Δισκογραφία του Muddy Waters Κατηγορία:Άλμπουμ του 1975
Χρήστος Λαμπράκης
Ο Χρήστος Λαμπράκης (24 Φεβρουαρίου 1934 - 21 Δεκεμβρίου 2009) ήταν Έλληνας επιχειρηματίας και εκδότης, θεωρούμενος ως ο ισχυρότερος άνθρωπος στα ελληνικά ΜΜΕ επί δεκαετίες.
Βιογραφία
Ο Χρήστος Λαμπράκης γεννήθηκε το 1934 στην Αθήνα και ήταν γιος του Δημητρίου Λαμπράκη, και της Ελζας Τσαουσοπούλου και ήταν ο σημαντικότερος Έλληνας εκδότης της εποχής. Σπούδασε νομικά στο Εθνικό και Καποδιστριακό Πανεπιστήμιο Αθηνών και πολιτικές επιστήμες στο London School of Economics. Το 1954, σε ηλικία 20 ετών, ανέλαβε τη διεύθυνση του περιοδικού "Ταχυδρόμος" και το 1957, μετά τον θάνατο του πατέρα του, ανέλαβε την προεδρία του Δημοσιογραφικού Οργανισμού Λαμπράκη, που εξέδιδε, μεταξύ άλλων, τις εφημερίδες "Το Βήμα" και "Τα Νέα". Ο Χρήστος Λαμπράκης ίδρυσε επίσης την ημερήσια αθλητική εφημερίδα "Ομάδα" το 1959 και το περιοδικό "Εποχές" το 1963.
Ήταν επίσης ιδρυτής και μέτοχος του τηλεοπτικού σταθμού MEGA όπου διετέλεσε και πρόεδρος του διοικητικού συμβουλίου του καναλιού.
Προσωπικότητα με ιδιαίτερη καλλιέργεια και μεγάλη αγάπη για την τέχνη, την μουσική και τον πολιτισμό, υπήρξε ο πρωτεργάτης της δημιουργίας του Μεγάρου Μουσικής Αθηνών.
Παραπομπές
Κατηγορία:Έλληνες εκδότες
Ειδικό Γυμνάσιο - Ειδικό ΓΕΛ Αθηνών
Το Ειδικό Γυμνάσιο - Ειδικό ΓΕΛ Αθηνών είναι δημόσιο σχολείο που ανήκει στην ειδική αγωγή και λειτουργεί στην Ηλιούπολη Αττικής.
Ιστορία
Το κτίριο στο οποίο στεγάζεται το Ειδικό Γυμνάσιο - Ειδικό ΓΕΛ Αθηνών κτίστηκε την δεκαετία του 60, κατά τη διάρκεια της ανάπτυξης της Ηλιούπολης, απέναντι από το Άλσος της Ηλιούπολης. Το 1965 εντός του κτιρίου ιδρύθηκε ο «Α΄ Εθνικός Παιδικός Σταθμός Ηλιουπόλεως». Στη συνέχεια μετονομάστηκε ως «Α΄ Κρατικός Παιδικός Σταθμός Ηλιουπόλεως» στον οποίο παρέμεινε η ιδιοκτησία ως το 1994, οπότε και πέρασε στην ιδιοκτησία του Δημοσίου. Στα μεταξύ χρόνια λειτούργησε ως ιδιωτικό εκπαιδευτήριο με το όνομα «Αθηναϊκό Κολλέγιο Πολυδώρου. Μαρκουλάκη», φέροντας το όνομα του συν-ιδρυτή του. Το 1987 ξεκίνησε να λειτουργεί ως «Ειδικό Γυμνάσιο - Λύκειο Αθηνών» ενώ στη συνέχεια μετονομάστηκε σε «Ειδικό Γυμνάσιο - Ειδικό ΓΕΛ Αθηνών». Στη συλλογική μνήμη της Ηλιούπολης το σχολείο έχει μείνει ως «το Σχολείο του Παπά».
Διοίκηση
Υπάγεται στο Υπουργείο Παιδείας και Δια Βίου Μάθησης, ως Δημόσιο Σχολείο. Το Γυμνάσιο και το Λύκειο λειτουργούν στο ίδιο κτίριο και έχουν κοινό διευθυντή.
Εγκαταστάσεις
Το σχολείο στεγάζεται σε διώροφο κτίριο που είναι ειδικά διαμορφωμένο και πλήρως προσβάσιμο για άτομα με αναπηρία καθώς διαθέτει ανελκυστήρα και ράμπες για την μετακίνηση σε όλους τους χώρους του. Σε όλους τους ορόφους υπάρχουν τουαλέτες πλήρως προσβάσιμες και ειδικά προσαρμοσμένες για άτομα με σωματικές-κινητικές αναπηρίες καθώς και χώροι φροντίδας των μαθητών. Το σχολείο περιβάλλεται από προαύλιο χώρο που είναι δεντροφυτεμένος, έχει παγκάκια, μπασκέτα και κήπο. Στις εγκαταστάσεις περιλαμβάνεται ξεχωριστό κτίριο που στεγάζει το Γυμναστήριο του σχολείου.
Εξωτερικοί σύνδεσμοι
Κατηγορία:Ειδική Αγωγή Κατηγορία:Σχολεία πρωτοβάθμιας και δευτεροβάθμιας εκπαίδευσης στην Αθήνα
Άννα Παλαιολογίνα Μαλιασηνή
Η  Άννα Παλαιολογίνα Μαλιασηνή, πλήρες όνομα : Άννα Κομνηνή Δούκαινα Παλαιολογίνα Φιλανθρωπηνή Μαλιασηνή, ήταν βυζαντινή ευγενής του 13ου αιώνα από την οικογένεια των Παλαιολόγων.
Ήταν κόρη του Ιωάννη Παλαιολόγου και μητέρας άγνωστου ονόματος από την οικογένεια των Τορνικίων, ήταν ανηψιά του αυτοκράτορα Μιχαήλ Η΄ αδελφού του πατέρα της. Παντρεύτηκε τον Νικόλαο Μαλιασηνό ιδιοκτήτη μεγάλων εκτάσεων στην Δημητριάδα (σημ. Βόλο), από οικογένεια αρχόντων της περιοχής της Μαγνησίας όπου φαίνεται να έζησε και η Άννα.
Η Άννα και ο σύζυγος της Νικόλαος αναφέρονται κτήτορες της μονής του Προδρόμου της Νέας Πέτρας, που δεν σώζεται σήμερα, στη σημερινή Πορταριά Μαγνησίας, αυτό έγινε το 1271 ή το 1272. Το 1274, βυζαντινό έτος 6783, 3ης ινδικτιώνας, έγιναν και οι δύο μοναχοί, η Άννα πήγε στην μονή της Πορταριάς που ήταν κτητόρισα και γυναικεία παίρνοντας το όνομα Ανθούσα. Η Μονή το 1277 με την σύμφωνη γνώμη της Άννας έγινε ανδρική και η Άννα μαζί με τις άλλες μοναχές πήγαν σε άλλη μονή άγνωστη στις πηγές. Μετά τον θάνατο της τάφηκε στην Πορταριά και τον Ναό της Επισκοπής όπου έχει ανευρεθεί σήμερα η σαρκοφάγος του τάφου της.
Παιδί τους ήταν ο :
Παραπομπές
Κατηγορία:Βυζαντινοί του 13ου αιώνα Αννα Κατηγορία:Πρόσωπα του Δεσποτάτου της Ηπείρου
Φραντσέσκο Φόσκι
Ο Φραντσέσκο Φόσκι (ιταλικά: Francesco Foschi), γεννήθηκε το 1710 και πέθανε το 1780, ήταν Ιταλός ζωγράφος. Είναι περισσότερο γνωστός ως τοπιογράφος της περιόδου ροκοκό με ειδίκευση στο χειμερινό τοπίο.
Βιογραφικά στοιχεία
Ο Φραντσέσκο Φόσκι γεννήθηκε στις 21 Απριλίου 1710 στην Ανκόνα, που τότε ανήκε στα Παπικά Κράτη. Η οικογένειά του συνδέονταν με τον κόμη Φερέτι του Καστελφερέτι. Τα αδέρφια του Κάρλο, Τζάκομο και Λορέντσο ήταν επίσης ζωγράφοι.
Το 1726 εγκαταστάθηκε στο Φάνο, στην ιταλική περιφέρεια Μάρκε, όπου μαθήτευσε κοντά στον ζωγράφο Φραντσέσκο Μαντσίνι. Πήγε στη Ρώμη το 1729 όπου και παρέμεινε μέχρι το 1743. Δεν ήταν μέλος της Ακαδημίας του Αγίου Λουκά. Η πρώτη του τεκμηριωμένη παραγγελία αφορά πίνακες που απεικονίζουν τις Μεταμορφώσεις του Οβίδιου και χρονολογούνται από το 1739.
Ο πατέρας του πέθανε το 1743. Το 1744 παντρεύτηκε τη Ρωμαία ζωγράφο Κονστάνζα Σέιρμαν και δύο χρόνια αργότερα μετακόμισε στο Λορέτο. Εκτός από ζωγράφος, ήταν και έμπορος έργων τέχνης και είχε συχνή επαφή με τον κόμη Μπονακόρσι, έναν από τους σημαντικότερους προστάτες καλλιτεχνών της εποχής. Αυτά τα χρόνια ανέπτυξε ένα από τα αγαπημένα του θέματα: το χειμερινό τοπίο.